21/10/2010 | Administración LocalMunicipal
A Coruña
Servizo de Persoal
Bases para a provisión por concurso de méritos de 2 postos de cabos de Extinción de Incendios e Salvamento. C. E.41/08, aprobadas polo tenente de alcalde delegado de persoal, por delegación da Xunta de Goberno Local, de data 5 de outubro de 2010

É obxecto da presente convocatoria a provisión de dous postos de cabos do Servizo de Extinción de Incendios e Salvamento vacantes e dotados economicamente nos presupostos correspondentes ao ano 2010 neste Concello, mediante o procedemento de concurso previsto no art.79 da Lei 7/2007, de 12 de abril, do Estatuto Básico do Empregado Público, Lei 30/84, de 2 de agosto, Decreto 93/91 do 20 de marzo da Xunta de Galicia e demais normas concordantes de aplicación. A devandita convocatoria constitúe o desenvolvemento da Oferta de Emprego Público deste Concello para o ano 2008 (publicada en BOP do 12 de decembro de 2008). Establécese, para iso, un baremo de méritos que garanta o respecto aos principios constitucionais de igualdade, mérito e capacidade, aplicándose neste, conforme establece a normativa mencionada, criterios obxectivos relacionados coas aptitudes, formación, experiencia e antigüidade dos participantes. Poderán participar neste concurso os bombeiros do Servizo de Extinción de Incendios e Salvamento deste Concello, segundo a configuración establecida para estes postos na Relación de Postos de traballo vixente. Son requisitos indispensable para poder participar neste proceso: · Pertencer como bombeiro ao Servizo de Extinción de Incendios e Salvamento do Concello da Coruña. · Ter unha antigüidade minima de dous anos no posto de bombeiro do Servizo de Extinción de Incendios e Salvamento deste Concello. Este tempo non constituirá merito valorado. · Ter a titulación académica esixida. · Estar en posesión do carné de conducir C e da autorización BTP. Todos os solicitantes deberán reunir as condicións e requisitos esixidos na convocatoria, na data de finalización do prazo de presentación de instancias. A valoración dos méritos para a adxudicación dos postos de traballo efectuarase conforme ao seguinte baremo: Este apartado puntuaranse cun máximo de 5 puntos, que resultará de sumar os apartados 2.1 e 2.2. Non se computarán os cursos comprendidos no nivel de cualificación formativa I do Mapa de competencias.1.1 Estar en posesión do nivel de cualificación formativa II.0 do mapa de competencias do Servizo de Extinción de Incendios e Salvamento. Para recoñecer o citado nivel, será necesario superar cada un dos cursos comprendidos entre o SB-02-01 e SB-02-07 do mapa formativo ou un curso da mesma materia impartido nun nivel formativo superior do citado mapa. Este apartado valorarase como máximo 3,50 puntos.1.2 Estar en posesión de calquera dos cursos comprendidos no mapa de competencias do Servizo de Extinción de Incendios e Salvamento. Neste apartado non se valorarán os cursos que se han baremado no apartado 2.1 das presentes bases para configurar o nivel de cualificación formativa II.0. Os cursos valoraranse conforme aos seguintes criterios: - Duración ata 20 horas: 0.20 puntos. - Duración entre 20 e 39 horas: 0.40 puntos. - Duración de 40 ou máis horas: 0.60 puntos. Neste apartado valorarase como máximo 1,50 puntos. No suposto de que as Certificacións non especifiquen o número de horas considerarase unha duración de 3 horas por día. Cando se estea en posesión de varios diplomas de cursos cunha denominación idéntica, puntuarase un só deles. Non serán computados os cursos que se refiran a materias alleas ás funcións desempeñadas no posto de traballo. Este apartado puntuaranse cun máximo de 1,30 puntos e valorarase a asistencia a cursos de formación e perfeccionamento fóra da oferta formativa municipal, directamente relacionados coa área de experiencia do posto de traballo nos que se expedira diploma, certificado de asistencia e /ou certificación de aproveitamento, conforme aos seguintes criterios: - Duración ata 20 horas: 0.10 puntos. - Duración entre 20 e 39 horas: 0.20 puntos. - Duración de 40 ou máis horas: 0.30 puntos. No suposto de que as Certificacións non especifiquen o número de horas considerarase unha duración de 3 horas por día. Cando se estea en posesión de varios diplomas de cursos cunha denominación idéntica, puntuarase un só deles. Non serán computados os cursos que se refiran a materias alleas ás funcións desempeñadas no posto de traballo. Valorarase a razón de 0,20 puntos por ano completo de traballos prestados no servizo de Bombeiros, sempre que fosen prestados no Concello da Coruña. A razón de 0,10 puntos por ano completo de traballos prestados no servizo de Bombreros, sempre que fosen prestados noutra Administración Local. A razón de 0,05 puntos por ano completo de traballos prestados no servizo de Bombeiros, sempre que fosen prestados en calquera outra Administración Pública. A puntuación total por este apartado non poderá superar a suma de 5 puntos. Para o cómputo da antigüidade valorarase o tempo total de servizos oficialmente recoñecidos no expediente persoal. Non se computarán os servizos prestados simultaneamente, con outros igualmente alegados. - Iniciación ao galego, CELGA II ou equivalente: 1,30 punto. - CELGA III: 1,40 puntos - Perfeccionamento do galego, CELGA IV ou equivalente: 1,50 puntos. En caso de acreditar máis dun grao do coñecemento do galego, só se computará o superior. O coñecemento do idioma galego só será obxecto de valoración neste epígrafe. Este apartado puntuarase ata un máximo de 1,50 puntos. A orde de prioridade para a adxudicación dos postos será determinada pola puntuación obtida de acordo co baremo anterior. Todos os méritos determinados nesta base se computarán ata a data de finalización do prazo de presentación de solicitudes. En caso de empate nas puntuacións, resolverase de acordo á puntuación outorgada polos méritos alegados, seguindo a orde establecida nos diferentes puntos desta base. De persistir o empate acudirase á data de ingreso como funcionario de carreira, do Corpo, Escala ou Categoría dende a que se concursa, e, se fose necesario, o número obtido no proceso selectivo. A puntuación mínima para poder adxudicar os postos que se ofertan nesta convocatoria será do 25% do total do cómputo do baremo que se poida obter como máximo en cada un dos postos. As solicitudes para tomar parte neste concurso dirixiranse ao Alcalde-Presidente do Excmo. Concello da Coruña e axustaranse ao modelo que se publica como Anexo III, debendo presentarse no prazo de 15 días hábiles contados a partir do seguinte ao da publicación da convocatoria e dos seus anexos no BOP. Así mesmo, os distintos actos derivados do concurso, publicaranse no taboleiro de edictos do Concello e a través da páxina web. As instancias poderán presentarse por calquera dos medios previstos no art.38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Á instancia acompañarase inescusablemente · Fotocopia do DNI · Nas solicitudes deberán ir acompañadas dos documentos acreditativos de circunstancias e méritos alegados polos aspirantes que non consten no seu expediente persoal obrante no arquivo do Servizo de Persoal do Concello. Soamente se valorarán aqueles méritos que constan no expediente persoal. En caso de non constar no citado expediente, deberán ser achegados coa instancia para que poidan ser valorados. Non se terán en conta os documentos que non estean compulsados ou que non queden debidamente acreditados en todos os seus extremos dentro do prazo de presentación de instancias. · O proxecto organizativo ao que fai referencia o punto III.5 da base terceira desta convocatoria. Vinculación da solicitude Unha vez transcorrido o período de presentación de instancias non poderá renunciarse ás solicitudes formuladas e estas serán vinculantes para o peticionario e os destinos adxudicados serán irrenunciables, salvo que se obteña outro destino mediante convocatoria pública antes de finalizar o prazo de toma de posesión. Expirado o prazo de presentación de documentación publicarase no taboleiro de anuncios e na páxina web a relación de admitidos e excluídos ao concurso. Os excluídos disporán dun prazo de 10 días hábiles contados a partir do seguinte ao da publicación nos medios indicados para poder emendar, no seu caso, o defecto que motivase a súa exclusión. A estimación ou desestimación desta petición de subsanación entenderase implícita na elevación da lista de admitidos e excluídos con carácter definitivo. Unha vez transcorrido este prazo elevaranse as listas a definitivas podendo os excluídos interpoñer recurso potestativo de reposición ante a Concelleira delegada de Persoal no prazo de 1 mes a contar dende o día seguinte ao da súa publicación nos medios anteriormente indicados, ou poderá impugnarse directamente ante o Xulgado do Contencioso-Administrativo da Coruña no prazo de 2 meses, contados dende a mesma data. A valoración dos méritos para a adxudicación dos postos de traballo vacantes será efectuada pola Comisión de Valoración regulada polo art.46 do R. D 364/1995, de 10 de marzo e o art.12 do Decreto 93/91 do 20 de marzo e pola normativa básica previsto no Estatuto Básico do Empregado Público aprobado pola Lei 7/2007 do 13 de abril. Os membros da Comisión serán designados polo órgano municipal competente en materia de persoal e de conformidade co disposto no art.46 do R. D 364/1995, de 10 de marzo e subsidiariamente co art.12 do Decreto 93/1991 do 20 de marzo, deberán pertencer a Corpos ou Escalas de grupo de titulación igual ou superior ao esixido para os postos convocados. A Comisión de Valoración deberá ter unha composición equilibrada de homes e mulleres. Por cada membro titular da Comisión será designado un suplente, que, en caso de ausencia, o substituirá aos efectos procedentes. A Comisión poderá dispoñer da incorporación aos seus traballos de asesores para aquelas tarefas que o requirisen. VII.1. - Unha vez efectuada a proposta provisional da Comisión de Valoración para a adxudicación de destinos esta farase pública no taboleiro de anuncios do Concello e na páxina web. Os concursantes poderán formular reclamacións no seu caso no prazo de 10 días hábiles a partir da publicación nos medios anteriormente indicados. VII.2. - Examinadas e resoltas pola Comisión as reclamacións, se as houbere, procederase a elevar proposta definitiva de resolución do concurso, na cal figurarán os destinos adxudicados a cada participante. VII.3. - A tal efecto, a estimación ou desestimación das reclamacións entenderase implícita na proposta definitiva de adxudicación de postos. A toma de posesión en todos os postos adxudicados como consecuencia da realización deste concurso terá lugar a partir da publicación da resolución deste de conformidade co previsto no art.14 do Regulamento de Provisión de Postos de Traballo, Promoción Profesional e Promoción Interna de Administración Autónoma de Galicia. O cómputo dos prazos posesorios iniciarase cando finalice os permisos ou licenzas que fosen concedidos aos interesados. Resolución O prazo para a resolución do concurso serán de 6 meses contados dende o día seguinte ao da finalización do da presentación de solicitudes. A presente convocatoria e os actos derivados desta poderán ser impugnados de conformidade co establecido na Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común. A Coruña, 05 de outubro de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Fdo. José Federico Nogueira Fernández